Orompoto (a na-sụpekwa ya ka Oronpoto ) bụ nwanyị Alaafin nke Oyo, alaeze ndị Yoruba. Alaeze ahụ ọ chịrị dịzị ugbu a na mpaghara nke ọdịda anyanwụ na etiti-ugwu (north-central) Nigeria. Orompoto bụ nwanne nwanyị onye nke bu ya ụzọ chịa, Eguguojo. Ọ bụ nwanyị izizi bụ “eze” nke Oyo n’oge ana-enwe ọchịchị alaeze, bụrụkwa nwanyị izizi kemgbe onye chịburu alaeze ahụ bụ Yeyeori. Orompoto batara n'oche eze ahụ n'ihi na onweghị nwoke ga-anochi anya n'ime ezinụlọ ha n'oge ahụ. O nyeere aka chụpụ ndị Nupe na Oyo n'ime afo 1555. Orompoto biri na oge narị afọ nke iri na isii. Orompto bụ eze Oyo nke abụọ chịrị n’isi obodo ọhụrụ nke Igboho. Ufọdụ akụkọ ọdịnala nke ihe ndekọ a na-edeghị ede kwuru na ọ ghọrọ nwoke site na mgbagoju anya tupu ọ banye n'ocheeze ebe ahụ. Orompoto jiri inyinya lụọ otutu agha nke ana-ekwu na o nwere ike o bụrụ na Borgu ka onwetara ha. A kowara na ọ bụ ezigbo ọkaibe n'ịnyịnya, ma mepụta usoro pụrụ iche nke ndị agha ya jiri kwudosie ike n'okpuru Eso Ikoyi .